Na temelju članka 78. Zakona o komunalnom gospodarstvu („Narodne novine“ broj 68/18,

110/18) i članka 32. Statuta Općine Vrbje (“Službeni glasnik Općine Vrbje“ broj 3/18), Općinsko vijeće Općine Vrbje na 10. sjednici održanoj 15. 03 .2019. godine, donosi

**ODLUKU**

**O KOMUNALNOM DOPRINOSU**

I. OPĆE ODREDBE

Članak 1.

 Ovom odlukom određuju se:

 -područja zona za plaćanje komunalnog doprinosa u Općini Vrbje

 -jedinična vrijednost komunalnog doprinosa po pojedinim zonama u Općini Vrbje (u daljnjem tekstu: jedinična vrijednost komunalnog doprinosa)

 -način i rokovi plaćanja komunalnog doprinosa

 -opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Članak 2.

 Komunalni doprinos je novčano javno davanje koje se plaća za korištenje komunalne infrastrukture na cijelom području Općine Vrbje i položajne pogodnosti građevinskog zemljišta u naselju prilikom građenja ili ozakonjenja građevine.

 Komunalni doprinos je prihod proračuna Općine Vrbje te se koristi za financiranje građenja i održavanja komunalne infrastrukture.

Članak 3.

 Komunalni doprinos plaća vlasnik zemljišta na kojem se gradi građevina ili se nalazi ozakonjena građevina odnosno investitor ako je na njega pisanim ugovorom prenesena obveza plaćanja komunalnog doprinosa.

II. UTVRĐIVANJE ZONA OVISNO O POGODNOSTI POLOŽAJA I STUPNJU OPREMLJENOSTI

Članak 4.

 Zone za plaćanje komunalnog doprinosa određuju se s obzirom na uređenost i opremljenost zone komunalnom infrastrukturom i položaj područja zone u Općini Vrbje.

 U Općini Vrbje utvrđuju se sljedeće zone:

1. zona

Naselje Vrbje - obuhvaćauži dio centra naselja Vrbje odnosno katastarske čestice: 552/2, 552/1, 552/3, 745/2, 682, 683

1. zona

 Naselje Vrbje - obuhvaća širi dio centra naselja Vrbje, odnosno katastarske čestice:

563/1, 563/2 685,745/1,551,1344

1. zona

- obuhvaća sva ostala područja u naselju vrbje i u ostalim naseljima općine Vrbje: Bodovaljci, Sičice, Dolina, Mačkovac, savski Bok i Visoka Greda

III. JEDINIČNA VRIJEDNOST KOMUNALNOG DOPRINOSA

Članak 5.

Jedinična vrijednost komunalnog doprinosa utvrđuje se po m3 obujma građevine,

1. Zona 3,00 kn/m3
2. Zona 2,00 kn/m3
3. Zona 1,00 kn/m3
4. UTVRĐIVANJE VISINE TE NAČIN I ROKOVI PLAĆANJA KOMUNALNOG

 DOPRINOSA

Članak 6.

Komunalni doprinos za zgrade obračunava se množenjem obujma zgrade koja se gradi ili je

izgrađena, izraženog u kubnim metrima (m3) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i

druge tekućine s pokrovom čija visina se mijenja, obračunava se množenjem tlocrtne površine građevine koja se gradi ili je izgrađena izražene u četvornim metrima (m2) s jediničnom vrijednošću komunalnog doprinosa u zoni u kojoj se građevina gradi ili je izgrađena.

 Ako se postojeća zgrada uklanja zbog građenja nove zgrade ili ako se postojeća zgrada dograđuje ili nadograđuje, komunalni doprinos obračunava se na razliku obujma zgrade u odnosu na prijašnji obujam zgrade.

 Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, a o čemu se donosi rješenje kojim se utvrđuje da ne postoji obveza plaćanja komunalnog doprinosa.

 Odredbe stavka 3. i 4. ovoga članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.

Članak 7.

Obveza plaćanja komunalnog doprinosa utvrđuje se rješenjem o komunalnom doprinosu kojeg

donosi Jedinstveni upravni odjel Općine Vrbje u postupku pokrenutom po službenoj dužnosti ili na zahtjev stranke.

 Rješenje o komunalnom doprinosu donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.

Članak 8.

 Rješenje o komunalnom doprinosu sadrži:

 - podatke o obvezniku komunalnog doprinosa

 - iznos sredstava komunalnog doprinosa koji je obveznik dužan platiti

 - obvezu, način i rokove plaćanja komunalnog doprinosa

 - prikaz načina obračuna komunalnog doprinosa za građevinu koja se gradi ili je izgrađena s iskazom obujma odnosno površine građevine i jedinične vrijednosti komunalnog doprinosa.

Članak 9.

Komunalni doprinos plaća se jednokratno u roku od 15 dana od dana izvršnosti rješenja o

komunalnom doprinosu.

Ukoliko obveznik plaćanja komunalnog doprinosa ne izvrši plaćanje u roku iz ove Odluke, na

neplaćeni iznos komunalnog doprinosa obračunava se zakonska zatezna kamata.

1. OSLOBAĐANJE OD PLAĆANJA KOMUNALNOG DOPRINOSA

Članak 10.

Općina Vrbje ne plaća komunalni doprinos na svojem području.

Članak 11.

Komunalni doprinos se ne plaća za građenje:

* komunalne infrastrukture
* vojnih građevina
* prometne, vodne, komunikacijske i elektroničke komunikacijske infrastrukture
* nadzemnih i podzemnih produktovoda i vodova
* sportskih i dječjih igrališta
* ograda, zidova i potpornih zidova
* parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine
* spomenika.

Članak 12.

Plaćanja komunalnog doprinosa u potpunosti se oslobađaju članovi uže i šire obitelji smrtno stradalog i nestalog hrvatskog branitelja iz Domovinskog rata i hrvatski ratni vojni invalidi iz Domovinskog rata od I. do X. skupine i članovi uže obitelji umrloga hrvatskog ratnog vojnog invalida iz Domovinskog rata s istim oštećenjem organizma, ako su ostvarili pravo na stambeno zbrinjavanje dodjelom financijske potpore za izgradnju prve nekretnine odnosno dogradnju ili nadogradnju postojeće obiteljske kuće odnosno ako je u posebnom postupku utvrđeno da bi imali pravo na stambeno zbrinjavanje.

Članak 13.

Obveze plaćanja komunalnog doprinosa za građevinu u javnom interesu ili interesu Općine

mogu se u cijelosti ili djelomično osloboditi:

* javne ustanove kojima je Općina osnivač i trgovačka društva u potpunom ili djelomičnom vlasništvu Općine
* investitori izgradnje građevina namijenjenih zdravstvenoj djelatnosti, socijalnoj skrbi, kulturi, športu, predškolskom i osnovnoškolskom obrazovanju, te sakralnih građevina
* investitori koji grade javnu infrastrukturu državne i regionalne razine (građevine i uređaji kojima neposredno upravljaju pravne osobe s javnim ovlastima u području prometa, energetike, upravljanja vodama i gospodarenja s drugim vrstama prirodnih dobara ili zaštite okoliša)
* investitori koji grade građevine u radnoj zoni Vrbje.

Rješenje o oslobađanju obveze plaćanja komunalnog doprinosa u smislu ovog članka, donosi

Jedinstveni upravni odjel uz prethodnu suglasnost suglasnost Općinskog vijeća.

1. ZAVRŠNE ODREDBE

Članak 14.

 Stupanjem na snagu ove Odluke prestaje važiti Odluka o komunalnom doprinosu od 12.10.2011.g., Klasa:363-01/11-01/08, Urbroj:2178/19-03-11-1 („Službeni vjesnik“ Brodsko posavske županije, br. 17/2011).

Članak 15.

 Ova Odluka stupa na snagu osmog dana od dana objave u „Službenom glasniku Općine Vrbje“.

 **REPUBLIKA HRVATSKA**

 **BRODSKO POSAVSKA ŽUPANIJA**

 **OPĆINA VRBJE**

 **OPĆINSKO VIJEĆE**

 **Klasa:363-01/19-01/01**

 **Urbroj:2178/19-03-1**

 **Vrbje, 15.03.2019.**

 **PREDSJEDNIK OPĆINSKOG**

 **VIJEĆA:**

 **Mladen Konjević**